Expendables leikarinn Terry Crews játaði nú í vikunni að hann væri haldinn klámfíkn . Leikarinn , sem er fyrrum íþróttamaður , notaði Facebook myndbönd til að tilkynna þetta og sagði að hann hefði leitað sér hjálpar og farið í meðferð . Leikarinn vinsæli , sem þessi misserin leikur í gamanþáttunum Brooklyn Nine-Nine , sagði að fíknin hefði byrjað þegar hann var aðeins 12 ára gamall og hann hefði næstum misst frá sér eiginkonu sína , Rebecca King-Crews , vegna þessa . „ Í mjög mörg ár , var það litla leyndarmálið mitt að ég var haldinn klámfíkn , “ sagði hann í fyrsta myndbandi sínu , sem hann kallar „ Dirty Little Secrets . “ „ Þetta setti líf mitt í algjört rugl á margan hátt , “ játaði Crews . „ Mér fannst ég eiga rétt á þessu . Mér fannst heimurinn skulda mér eitthvað . Mér fannst ég eiga kynlíf inni hjá eiginkonunni . “ Leikarinn , sem er 47 ára , sagðist hafa horft á klám án þess að nokkur vissi af , ekki einu sinni eiginkonan sem hann hafði verið kvæntur frá því árið 1990 , vissi af þessu . „ Þegar þú horfir alla nóttina og þar til fer að birta af degi , þá áttu við vandamál að stríða , “ sagði Crews um fíknina . „ Konan mín var eiginlega ; „ Ég þekki þig ekki lengur . Ég er farin “ … Ég varð að gera eitthvað af því að ég áttaði mig á að ég átti við alvarlegt vandamál að stríða . Ég varð að fara í meðferð . Ekki bara svo konan mín kæmi aftur , heldur af því að ég þarfnaðist þess . “ Crews ákvað að segja frá þessu á Facebook svo að saga hans gæti hjálpað öðrum . „ Ég veit að það eru margir í sömu sporum , “ sagði hann í þriðja myndbandi sínu . „ Ég ann ykkur , og ég er hérna . Sendið mér spurningar … við þurfum að tala saman af því að því meira sem við tölum um þetta , því auðveldara er að sigrast á þessu . “